Starfsemi okkar byggist að mestu leyti á sorphirðu og flokkun hjá fyrirtækjum og heimilum um allt land . Við bjóðum upp á heildarlausn á sviði umhverfisþjónustu sem spannar alla þætti almennrar sorphirðu , flokkun hráefna í flokkunarstöðvum okkar og útflutning þeirra til endurvinnslu . Um Íslenska Gámafélagið Íslenska Gámafélagið var stofnað árið 1999 með það að markmiði að auka samkeppni á því sviði atvinnulífsins sem snýr að sorphirðu . Í dag starfa um 300 manns hjá Íslenska Gámafélaginu víða um land . Starfsemin byggist að mestu leyti á sorphirðu og flokkun hjá fyrirtækjum og heimilum um allt land . Ferlið fer síðan eftir tegund úrgangsins hverju sinni , hvort um sé að ræða almennt óflokkað sorp sem sent er til urðunar eða endurvinnanlegt hráefni sem flokkað er í flokkunarstöðvum Íslenska Gámafélagsins og sent til endurvinnslu . Einnig sækir fyrirtækið lífrænan eldhúsúrgang , bæði á heimili í nokkrum sveitarfélögum og í fyrirtæki , og sér um jarðgerð á honum . Það hráefni sem Íslenska Gámafélagið sér ekki um úrvinnslu á er sent til annarra fyrirtækja sem sjá um að koma því í réttan farveg . Í upphafi árs 2014 var spilliefnamóttaka standsett í höfuðstöðvum Íslenska Gámafélagsins í Gufunesi . Þar eru flokkuð þau spilliefni sem koma inn á svæðið og þeim fundin réttur úrvinnslufarvegur . Árið 2012 fékk Íslenska Gámafélagið leyfi til að flytja út rafgeyma til endurvinnslu . Rafgeymar og önnur spilliefni eru geymd og meðhöndluð í samræmi við lögbundnar kröfur og skilyrði starfsleyfis . Íslenska Gámafélagið vinnur samkvæmt gæða - og umhverfisstjórnunarkerfi sem uppfyllir kröfur ISO 9001 og 14001 . Þjónustusviðið spannar alla þætti almennrar sorphirðu , frá innsöfnun á heimilissorpi til söfnunar og flutnings á spilliefnum . Auk þess býður fyrirtækið upp á ráðgjöf og fræðslu á sviði endurvinnslu og flokkunarmála , vinnuvélaflutninga , leigu á vinnuskúrum , þurrsalernum , hálkueyðingu ásamt götusópun . Íslenska Gámafélagið sér um að þjónusta flestar móttökustöðvar Sorpu , ásamt því að þjónusta rúmlega 3000 önnur fyrirtæki . Á einstaklingsmarkaði þjónustar Íslenska Gámafélagið yfir 100.000 heimili og erum við eitt stærsta þjónustufyrirtækið á sviði sorphirðu fyrir einstaklinga á landinu í dag .